**Proiektuetan oinarrituriko ikaskuntza**

**Aurreko esperientziak:**

Derrigorrezko Bigarren Hezkuntzan zehar hainbat proiektu egin nituen teknologiako arloan, hala nola, estrukturak, itsasontzi bat, faro bat, garaje automatiko bat, etab. Proiektu hauek burutzen genituen bitartean, irakasleak proiektua nola burutu behar genuen irakasten zigun eta sortzen zitzaizkigun arazoei konponbide bat bilatzen laguntzen zigun. Proiektua ondo burutu ahal izateko pauso batzuk jarraitu behar genituen: planifikazioa, aurre diseinua, diseinua, lanaren banaketa, erabili behar genituen materialen eta erreminten taula, azken diseinua,etab. Aurre-erabakiei dagokionez, taldeko partaide guztien artean erabakitzen genuen proiektua nola burutuko genuen. Hala ere, proiektuaren fabrikazioa burutzeko orduan bakoitzak gauza bat egiten zuen. Proiektu hauen bidez talde lanean ondo jarduteko hastapenak eta proiektuan gertatutako guztia txosten batean jasotzen ikasi nuen.

Esperientzia hau oso dibertigarria eta erabilgarria izan nuen, izan ere, talde lanean jarduten eta hemen gertatutako txosten batean biltzen ikasi nuelako. Aitzitik, taldean desadostasunak egotea eta hauek adostasunez konpondu beharrak oso entretenigarria iruditu zitzaidan. Proiektuaren metodologiak proiektua hobeto burutzen eta arazoak izateko probabilitatea murrizten laguntzen zigun. Hala ere, proiektuaren metodologia arlo teorikora gehiago zuzenduta zegoenez, honek proiektuaren arlo praktikoa pixka bat baztertzea suposatzen zuen.

**David Kolb-en ikaskuntza prozesuaren oinarria:**

David Kolb-en esanetan,ikaskuntza prozesuaren oinarria esperientzia da, esperientzia subjektibo propioa, hain zuzen ere. Esperientziaren bidezko ikaskuntza, ezagutza ikaskuntza prozesuaren erdian jartzen du. Beraz, ezagutza esperientzian oinarritua egon behar da, horrela praktikan arazoak sortzen direnean ikaste prozesuan barneratutako ezagutza era egokian aplikatu ahal izango da. Edutopiako ikasle eta irakasleen ikuspuntutik proiektua baliogarria da, ikasleei esperientzia lortzen laguntzen dielako eta horrela arazoak ekidin ditzaketelako. Halaber, proiektuak beste onura batzuk ditu ikasleengan: lorpen akademikoa eta ikasleek informazioa ulertzeko, aplikatzeko eta gordetzeko gaitasuna gora egiten dute, pentsamendu kritikoagoa lortzen dute, beraien arteko komunikazioa hobetzen dute eta gehiago kolaboratzen dute.

Proiektu batek arrakasta izan dezan, behar-beharrezkoa da pauso nagusi batzuk jarraitzea:

* **Aurre ideia eta planifikazioa:** Lehenengoz, oso garrantzitsua da proiektuaren helburu nagusia ezartzea taldearen partaide guztien artean, eskuragarri dauden baliabideak beti ere kontuan hartuz. Halaber, proiektuan inbertituko den denbora eta dirua planifikatzea oso garrantzitsua da.
* **Diseinua:** Bigarrenez, proiektuaren etapa honetan proiektuaren diseinu teknikoa egiteaz gain beste zeregin batzuk hartzen dira kontuan: aurre-diseinua, lanaren banaketa, erabiliko diren materialen eta tresnen eta hauen kostuaren taula, etab. Proiektuak arrakasta izateko, oso garrantzitsua den zeregina rolen banaketa da, hemen barruan rol hauek banatu behar dira: Koordinatzailea, denbora ordutegien arduraduna. Bileren burua, agendak egiteko eta bilerak zuzentzeko arduraduna da. Idazkaria, bileran eta proiektuan zehar gertatzen diren gertakariak biltzeaz arduratzen da. Kanpoko kontaktua, begiralearekin komunikazioa mantentzeko arduraduna da.
* **Garapena edo exekuzioa**: Proiektuaren pauso honetan aurretik planifikatutako eta adostutako guztia praktikara eraman behar da. Kasu gehienetan hemen arazo ugari sortzen dira.
* **Ebaluazioa:** Proiektuaren azkeneko pauso honetan, proiektuaren errepasoa egiten da. Hala nola, lehendik planifikatutakoa eta erabakitakoa bete den aztertu behar da, eta hau ondoren ebaluatu. Bestalde, izandako arazoei buruz hitz egin behar da. Azkenik, proiektuaren eta egindako lanaren ondorioak atera behar dira.

Asier Dueñas 1.A